CELEX: 62011TN0068
Language: et
Date: 2011-01-25 00:00:00
Title: Kohtuasi T-68/11: 25. jaanuaril 2011 esitatud hagi — Kastenholz versus Siseturu Ühtlustamise Amet HABM — qwatchme (Uhrzeigerblätter)

9.4.2011   
            
            
               ET
            
            
               Euroopa Liidu Teataja
            
            
               C 113/15
            
         25. jaanuaril 2011 esitatud hagi — Kastenholz versus Siseturu Ühtlustamise Amet HABM — qwatchme (Uhrzeigerblätter)
   (Kohtuasi T-68/11)
   2011/C 113/30
   Hagiavaldus esitati saksa keeles
   
      Pooled
   
   
      Hageja: Erich Kastenholz (Troisdorf, Saksamaa) (esindaja: advokaat L. Acker)
   
      Kostja: Siseturu Ühtlustamise Amet (kaubamärgid ja tööstusdisainilahendused)
   
      Teine menetluspool apellatsioonikojas: qwatchme A/S (Vejle East, Taani)
   
      Hageja nõuded
   
   
               —
            
            
               tühistada Siseturu Ühtlustamise Ameti (kaubamärgid ja tööstusdisainilahendused) kolmanda apellatsioonikoja 2. novembri 2010. aasta (asi R 1086/2010-3) otsus;
            
         
               —
            
            
               saata asi tagasi tühistamisosakonnale hageja viidatud omandiõiguste kontrollimiseks, mida tühistamisosakond ei kontrollinud nõuetekohaselt
            
         
               —
            
            
               mõista kohtukulud välja Siseturu Ühtlustamise Ametilt.
            
         
      Väited ja peamised argumendid
   
   
      Kehtetuks tunnistamise taotluse esemeks olev registreeritud ühenduse tööstusdisainilahendus: disainilahendus nr 602636-0003, mis kujutab kella numbrilauda
   
      Ühenduse disainilahenduse omanik: qwatchme A/S.
   
      Ühenduse disainilahenduse kehtetuks tunnistamist taotlev pool: hageja.
   
      Kehtetuks tunnistamise taotluse põhjendus: rikutud on määruse nr 6/2002 (1) artikli 25 lõike 1 punkti b koosmõjus artikliga 4 ja artikli 25 lõike 1 punkti f, kuna puudub uudsus ja on rikutud Paul Heimbach'i teosega seonduvaid autoriõigusi.
   
      Tühistamisosakonna otsus: lükata kehtetuks tunnistamise taotlus tagasi.
   
      Apellatsioonikoja otsus: jätta apellatsioonkaebus rahuldamata.
   
      Väited: määruse nr 6/2002 artikli 25 lõike 1 punkti b koosmõjus artiklitega 5 ja 6 rikkumine, kuna apellatsioonikoda ei eristanud otsuses selgesti mõisteid „uudsus” ja „eristatavus”; määruse nr 6/2002 artikli 25 lõike 1 punkti f rikkumine, kuna apellatsioonikoda ja tühistamisosakond ei kontrollinud nõuetekohaselt kas disainilahendus kujutab endast Saksa autoriõigusega kaitstud teose lubamatut kasutamist.
   
      (1)  Nõukogu 12. detsembri 2001. aasta määrus (EÜ) nr 6/2002 ühenduse disainilahenduse kohta (EÜT L 3, lk 1; ELT eriväljaanne 13/27, lk 142).